stanford-oval/wikipedia huggingface dataset:
ארץ קואוטס

| --- | --- |

צוקי הקרח התלולים של חוף קיירד כפי שראו אתם אנשי משלחת שקלטון בינואר 1915
 מדינה / טריטוריה:  אין ערך
 קואורדינטות:  77°00′S 27°30′W﻿ / ﻿77°S 27.5°W﻿ / -77; -27.5 
  מפת מיקום  מפה מפורטת   (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיארץ קואוטס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיארץ קואוטס  he tabBackground:;tabBorder:#aaa;defaultTab:0;
ארץ קואוטס (באנגלית: Coats Land) היא חבל ארץ באנטארקטיקה, המשתרע מערבית לארץ המלכה מוד ומהווה את החוף המזרחי של ים ודל.
האזור מתמשך בכיוון כללי צפונית-מזרחית/דרומית-מערבית בין '00 20° מערב ו-'00 36° מערב.
החל משנת 1979 באזור פועלת תחנת מחקר ארגנטינאית "בלגראנו 2". בינואר נרשמו עליות טמפרטורה עד כ-12 מעלות, אך בחורף היא ירדה עד 50 מעלות מתחת לאפס. במהלך השנה צפויות 143 ימים בהם יורד שלג.
היסטוריה > גילוי האזור

את החלק הצפון-מזרחי גילה מעל סיפון ה"סקוטיה" ויליאם ספירס ברוס, מפקד המשלחת הסקוטית הלאומית לאנטארקטיקה, 1904–1902.
היסטוריה > מקור השם

ברוס נתן לארץ שהתגלתה את השם "ארץ קואוטס" לכבוד סר ג'יימס קואוטס הבן ומייג'ור אנדרו קואוטס, שני התומכים העיקריים במשלחת.
הערות שוליים

1 2 3 4  מידע גאוגרפי והיסטורי
אסטרונומיית נייטרינו

אסטרונומית נייטרינו (Neutrino astronomy) היא תחום באסטרונומיה אשר מאפשר חקר של גרמי שמיים בעזרת גלאי נייטרינו, חלקיקים הנוצרים כתוצאה מסוגים שונים של דעיכה רדיואקטיבית או תגובות גרעיניות אשר לרוב מתרחשות בשמש, בכורים גרעיניים, או כאשר קרינה קוסמית פוגעת באטומים. בעקבות האינטראקציה החלשה שלהם עם חומר, חלקיקי נייטרינו מספקים הזדמנות ייחודית לחקר תהליכים שלא ניתן לחקור בעזרת טלסקופ אופטי.
תחום זה עדיין בתחילת דרכו - מקורות מאומתים של חלקיקי נייטרינו עד כה הם השמש וסופרנובה 1987A.
היסטוריה

חלקיקי נייטרינו נצפו לראשונה ב-1956 על ידי קלייד קואן ופרדריק ריינס בכור גרעיני. על גילוי זה הם זכו בפרס נובל לפיזיקה ב-1995.
בשנת 1968, ריימונד דייוויס הבן וג'ון נ. בקל איתרו בהצלחה את חלקיקי הניטירנו הראשונים מהשמש בניסוי "הומסטייק". דייוויס והפיזיקאים מסטושי קושיבה וריקרדו ג'אקוני, זכו בפרס נובל לפיזיקה ב-2002.
ב-23 בפברואר 1987, התרחשה סופרנובה בענן מגלן הגדול אשר בעזרתה אותר לראשונה נייטרינו מהחלל, בניסוי קמיוקה נ.ד.נ (ניסוי דעיכת נוקליאונים;KamiokaNDE - Kamioka Nucleon Decay Experiment), שבו נצפו 11 אירועי נייטרינו. ניסוי זה פתח בעידן חדש של אסטרונומית נייטרינו.
סופרנובה זו התרחשה בעקבות קריסה של ענק-על כחול שמסתו יותר מ-20 פעמים מסת השמש. כמות עצומה של אנרגיה השתחררה בצורת חלקיקי נייטרינו במשך 20 שניות בלבד, פי 1000 מהאנרגיה שהופקה מהשמש במשך 4.5 מיליארד שנים.
שיטות גילוי ומחקר

גלאי הנייטרינו אמורים להצליח לקלוט סופרנובה אחת בכל שנה בתחום 50 הגלקסיות הסמוכות לגלקסיית שביל החלב. מצופה מגלאים אלו לקלוט התפרצויות קרני גמא מתוך מאות המתרחשות מדי שנה, וכן עצמים שמימיים ייחודיים שלא נצפו עד כה.
הגלאים הקיימים כעת מאפשרים צפייה בזמן אמת של התהליכים המתחוללים בסופרנובה: קריסת החומר הכוכבי, הרתיעה שלו בחזרה למקומו ולבסוף, ההתפוצצות.
בדומה לכל חלקיקי היסוד של החומר, חלקיקי הנייטרינו מופיעים בשלוש גרסאות, המכונות טעמים: נייטרינו אלקטרוני (Electron neutrino), נייטרינו מיואוני (Muon neutrino) ונייטרינו טאואוני (Tau neutrino).
השמש, לדוגמה, יוצרת חלקיקי נייטרינו אלקטרוני. לפני שהם מגיעים לכדור הארץ הם הופכים לתערובת של כל שלושת הטעמים. הניסויים פורצי הדרך של דייוויס וקושיבה היו רגישים רק לחלקיקי נייטרינו אלקטרוני, ולכן הם החמיצו את חלקיקי הנייטרינו המיואוני והנייטרינו הטאואוני שאליהם נהפכו רבים מחלקיקי הנייטרינו האלקטרוני במהלך מסעם. היה צורך בגלאי רגיש לכל שלושת הסוגים של טעמי הנייטרינו, מצפה הנייטרינו של סודבורי שבקנדה ב-2001 ו-2002, כדי לזהות מדגם מייצג של חלקיקים.
דוגמה נוספת ומבוססת היטב של תמורה בחלקיקי נייטרינו מתרחשת כשחלקיקי נייטרינו נוצרים באטמוספירה העליונה של כדור הארץ. קרניים קוסמיות מתנגשות בגרעינים באוויר ויוצרות חלקיקים בלתי יציבים המכונים פאיונים, שמתפרקים אחר כך לחלקיקי נייטרינו אלקטרוני ונייטרינו מיואוני. חלקיקי הנייטרינו האלה מתקדמים דרך האוויר ודרך כדור הארץ המוצק בתור מצבי מסה. ככל שהדרך שעברו עד רגע הגילוי שלהם ארוכה יותר, כן יותר מחלקיקי הנייטרינו המיואוני הופכים לחלקיקי נייטרינו טאואוני. כתוצאה מכך, מספר חלקיקי הנייטרינו המיואוני שמגיעים מלמטה כלפי מעלה (שחצו את כוכב הלכת מן הצד הנגדי) ומתגלים על המסכים של מצפי הנייטרינו, הוא מחצית ממספר החלקיקים הנצפים המגיעים מלמעלה כלפי מטה (לאחר שחלפו רק באטמוספירה העליונה וירדו ישירות לקרקע).
מבחינת האסטרונומים, טעם של חלקיקי נייטרינו דומה לקיטוב של אור; תכונה שיכולה לקודד מידע. ממש כפי שמקור שמימי יכול לפלוט אור בקיטוב נתון, כך הוא יוצר חלקיקי נייטרינו בטעמים מסוימים, ועל ידי מדידת הטעם, האסטרונומים יכולים להסיק מה היו התהליכים שפעלו בקרביים של המקור הזה. הרעיון הוא לנסות להפוך במחשבתם את התמורות שעברו חלקיקי הנייטרינו במסעם.
ניסוי ה-IceCube הממוקם בקוטב הדרומי מתמקד במחקר חלקיקי נייטרינו שמקורם בתופעות האסטרופיזיות היותר אלימות כמו התפרצויות קרני גמא, כוכבי נייטרונים וחורים שחורים. כמו כן, הגלאי משמש לחקר חלקיק הנייטרינו עצמו. הגלאי מאתר חלקיקי נייטרינו בעלי אנרגיה גבוהה ביותר ממגוון מקורות, ובו נצפו חלקיקי הנייטרינו בעלי האנרגיה הגבוהה ביותר עד כה.
בניסוי זה איתרו את חלקיקי הנייטרינו בעלי האנרגיה הגבוהה ביותר שנצפתה עד כה: 2.6 PeV.
שטף הנייטרינו, העוצמתי באופן מפתיע, שנצפה מעיד על כך שחלק משמעותי מכלל האנרגיה ב"יקום הקר" מופקת במאיצים האדרוניים, כלומר במצבים בהם האדרונים מואצים עד כדי התנגשות ופיצוץ אנרגטי. ה"יקום הקר" מכיל גרמי שמיים שקרסו כדוגמת חורים שחורים וכוכבי נייטרונים. חלקיקי נייטרינו בעלי אנרגיה גבוהה הם טביעות אצבע של האצה הדרונית, ולפיכך מייצגים פוטנציאל לגילוי מקורות חדשים ו/או תובנות חדשות לגבי היווצרות אנרגיה במקורות ידועים.
יישום

האסטרונומיה התחילה בתצפית על היקום באור נראה, ובהדרגה התרחבה לאינפרה-אדום, גלי-מיקרו, רדיו, קרני רנטגן וקרני גמא. חלקיקי הנייטרינו ממשיכים את המגמה הזאת.
חלקיקי נייטרינו מאפשרים לחקור לעומק מגוון תופעות קוסמיות כמו סופנובות, התפרצויות קרני גמא, ודסקות ספיחה המתערבלות סביב חורים שחורים בעלי מסה עצומה. הם תוצרי לוואי הכרחיים של התפרקות קרינת בטא, המחממת את שיירי הכוכבים שהתפוצצו ואת קרביהם של כוכבי הלכת, והם שלב מתווך חיוני בהיתוך גרעיני בכוכבים.
חלקיקי נייטרינו בעלי אנרגיה גבוהה מאפשרים ללמוד על התהליכים שיצרו אותם. בקצה זה של הספקטרום, חוקרים מקווים לעקוב אחר חלקיקי נייטרינו קוסמיים כמו שביל פירורי לחם עד למקורם. מקורם של חלקיקי נייטרינו אלו הוא במאיצי חלקיקים טבעיים עוצמתיים ביותר, כדוגמת חורים שחורים על-מסיביים.
חלקיקי נייטרינו בעלי אנרגיה נמוכה מאפשרים לחקור את היקום בשלביו המוקדמים. בקצה זה של הספקטרום, חוקרים מקווים לגלות שרידי נייטרינו אשר נוצרו בראשית היקום, שאריות של המפץ הגדול. האנרגיה שלהם מצופה להיות נמוכה פי מיליון מיליארד מאשר האנרגיה של החלקיקים עם האנרגיה הגבוהה ביותר.
אולם, ככל שהאנרגיה של הנייטרינו נמוכה יותר, כך קשה יותר לאתר אותו. לכן בינתיים, קרינת רקע קוסמית של ניוטרינים נשאר מחוץ להישג יד.
חלקיקי הנייטרינו הם האחראים ל-99% מסך כל האנרגיה המשתחררת כאשר כוכב בעל מסה גדולה קורס כלפי פנים לקראת סוף חייו. הקריסה דוחסת את ליבת הכוכב עד שצפיפותה משתווה לצפיפות גרעינית, ומשחררת  10^{58} חלקיקי נייטרינו בטווח זמן של 10 עד 15 שניות. הצפייה בהם מאפשרת צפייה ב-99% מהתמונה שטלסקופים רגילים לא קולטים, וכן צפייה בשלבים המוקדמים של הקריסה.
חלקיקי נייטרינו קוסמיים הם חלקיקים נייטרליים, ולכן נעים בקו ישר, לא מושפעים מהשדות המגנטיים בחלל.
זיהוי חלקיקי הנייטרינו מן הסופרנובה של 1987 אישש את התאוריה הבסיסית של קריסה כוכבית.
הערות שוליים

↑  Neutrino astronomy, ויקיפדיה
1 2  https://icecube.wisc.edu/info/neutrinos/1983?iframe=true&width=70%&height=100%
↑  http://www.sciam.co.il/archive/archives/346
↑  IceCube Explained, icecube.wisc.edu (ארכיון)
↑  (2016) G. Aartsen et al. Phys. Rev. Lett. 117  241101
↑  Research Highlights, icecube.wisc.edu
↑  The burgeoning field of neutrino astronomy, symmetry magazine
↑  nature physics portal - looking back - Neutrinos and neutrino mass from a supernova, www.nature.com
בילבורד הוט 100 (2023)

זוהי רשימה של השירים שדורגו במקום הראשון בארצות הברית במהלך שנת 2023. השירים המובילים ביותר בארצות הברית מדורגים במצעד בילבורד הוט 100, שמפורסם על ידי מגזין בילבורד. הנתונים נאספים על ידי Luminate Data, בהתבסס על צריכה רב-מטרית כפי שהיא נמדדת במכירות המתבססות על כמה פרמטרים: עותקים פיזיים ודיגיטליים והשמעות בתחנות הרדיו שבארצות הברית, והשמעות בשירותי הזרמת מוזיקה מקוונים. בנוסף לכך, מתפרסם המצעד באופן קבוע כבר ביום שלישי של כל שבוע, באתר בילבורד הרשמי.
"Last Night" הסינגל המוביל מתוך אלבום האולפן של הזמר האמריקאי מורגן וולן, "One Thing At A Time", שהה במקום הראשון במצעד 16 שבועות – פרק הזמן הארוך ביותר השנה לשיר במצעד.
19 אמנים לפסגת המצעד בשנת 2023, כאשר 9 מהם - מורגן וולן, ג'ימין, סיזה, ג'ונגקוק, לאטו, ג'ייסון אלדין (אנ'), אוליבר אנתוני, זאק בריאן וקייסי מאסגרייבס- עשו זאת לראשונה.
סטטיסטיקות

| מקום | מדינה | אמנ/ית | שבועות במקום הראשון |
| --- | --- | --- | --- |
| 1 | ארצות הברית ארצות הברית | מורגן וולן | 16 |
| 2 | ארצות הברית ארצות הברית | מיילי סיירוס | 8 |
| 3 | ארצות הברית ארצות הברית | טיילור סוויפט | 7 |
| 4 | ארצות הברית ארצות הברית | דוג'ה קאט | 3 |
| 4 | ארצות הברית ארצות הברית | מריה קארי | 3 |
| 6 | ארצות הברית ארצות הברית | אוליבר אנתוני | 2 |
| 6 | ארצות הברית ארצות הברית | אוליביה רודריגו | 2 |
| 6 | ארצות הברית ארצות הברית | סיזה | 2 |
| 6 | קנדה קנדה | דרייק | 2 |
| 6 | ארצות הברית ארצות הברית | ברנדה לי | 2 |
| 11 | קנדה קנדה | דה ויקנד | 1 |
| 11 | ארצות הברית ארצות הברית | אריאנה גרנדה | 1 |
| 11 | קוריאה הדרומית קוריאה הדרומית | ג'ימין | 1 |
| 11 | קוריאה הדרומית קוריאה הדרומית | ג'ונגקוק | 1 |
| 11 | ארצות הברית ארצות הברית | לאטו | 1 |
| 11 | ארצות הברית ארצות הברית | ג'ייסון אלדין (אנ') | 1 |
| 11 | ארצות הברית ארצות הברית | זאק בריאן | 1 |
| 11 | ארצות הברית ארצות הברית | קייסי מאסגרייבס | 1 |
| 11 | ארצות הברית ארצות הברית | ג'יי קול | 1 |
| 11 | ארצות הברית ארצות הברית | ג'ק הארלו | 1 |
| מקום | מדינה | אמנ/ית | שירים במקום הראשון |
| --- | --- | --- | --- |
| 1 | ארצות הברית ארצות הברית | טיילור סוויפט | 3 |
| 2 | ארצות הברית ארצות הברית | סיזה | 2 |
| 2 | קנדה קנדה | דרייק | 2 |
| 4 | ארצות הברית ארצות הברית | מורגן וולן | 1 |
| 4 | ארצות הברית ארצות הברית | מיילי סיירוס | 1 |
| 4 | ארצות הברית ארצות הברית | דוג'ה קאט | 1 |
| 4 | ארצות הברית ארצות הברית | אוליבר אנתוני | 1 |
| 4 | ארצות הברית ארצות הברית | אוליביה רודריגו | 1 |
| 4 | ארצות הברית ארצות הברית | מריה קארי | 1 |
| 4 | קנדה קנדה | דה ויקנד | 1 |
| 4 | ארצות הברית ארצות הברית | אריאנה גרנדה | 1 |
| 4 | קוריאה הדרומית קוריאה הדרומית | ג'ימין | 1 |
| 4 | קוריאה הדרומית קוריאה הדרומית | ג'ונגקוק | 1 |
| 4 | ארצות הברית ארצות הברית | לאטו | 1 |
| 4 | ארצות הברית ארצות הברית | ג'ייסון אלדין (אנ') | 1 |
| 4 | ארצות הברית ארצות הברית | זאק בריאן | 1 |
| 4 | ארצות הברית ארצות הברית | קייסי מאסגרייבס | 1 |
| 4 | ארצות הברית ארצות הברית | ג'יי קול | 1 |
| 4 | ארצות הברית ארצות הברית | ג'ק הארלו | 1 |
| 4 | ארצות הברית ארצות הברית | ברנדה לי | 1 |
בית הספר למנהל עסקים באוניברסיטת קליפורניה בברקלי

| --- | --- |

 בית ספר לעסקים
 תקופת הפעילות:  1898–הווה (כ־126 שנים) 
 מיקום
 מדינה:  ארצות הברית ארצות הברית
 קואורדינטות:  37°52′18″N 122°15′13″W﻿ / ﻿37.871683333333°N 122.25356666667°W﻿ / 37.871683333333; -122.25356666667
 haas.berkeley.edu
 he
 
בית הספר למנהל עסקים באוניברסיטת קליפורניה בברקלי על שם האס (באנגלית: Haas School of Business, או בקיצור בית הספר האס), הוא בית הספר למנהל עסקים של אוניברסיטת קליפורניה בברקלי, אוניברסיטת מחקר ציבורית בברקלי, קליפורניה, ארצות הברית. בית הספר האס הוא בית הספר הראשון לעסקים במסגרת האוניברסיטאות הציבוריות בארצות הברית והוא מדורג בין בתי הספר הטובים בעולם למנהל עסקים על ידי האקונומיסט, פייננשל טיימס, US News & World Report, דירוג QS של אוניברסיטאות בעולם וביזנסוויק.
בית הספר, שנקרא על שם וולטר א. האס, שוכן בארבעה בניינים בפינה הדרום-מזרחית של הקמפוס ולומדים בו גם סטודנטים לתואר ראשון וגם לתארים מתקדמים. בנוסף על כך, בית הספר מפעיל חממת הסטארט-אפ ממערב לקמפוס.
היסטוריה

בית הספר לעסקים של האס הוקם לראשונה בתור המכללה למסחר של אוניברסיטת קליפורניה בשנת 1898. כפי שנחקק ב-23 במרץ 1868, חוק האוניברסיטה מנה בין מטרותיו מתן "קורסי הוראה מיוחדים" לסוגים רבים של "מקצועות", כולל מסחר. המכללה החדשה נוסדה ב-13 בספטמבר 1898. בכך בית הספר היה הראשון מסוגו באוניברסיטאות הציבוריות ואחד מן הראשונים באקדמיה האמריקאית. הקורסים הראשונים כללו לימודי משפטים, פוליטיקה, כלכלה פוליטית, היסטוריה כלכלית ואתיקה מסחרית.
לאחר מלחמת העולם הראשונה, חיילים משוחררים רבים הגיעו ללמוד במכללה, והצמיחה המשיכה גם במהלך השפל הגדול. מספר התלמידים גדל משלושה תלמידים ב-1898 ל-1,540 תלמידים ב-1938. בשנת 1925, הדיקן השלישי של המכללה, סטיוארט דג'ט, הקים מסלול לתואר שני.
בשנת 1943 שונה שם המחלקה לבית הספר למנהל עסקים עם התקדמות התוכניות לתואר השני. במהלך שנות ה-40 נפתחו המכון לחקר עסקים וכלכלה, המכון ליחסי תעשייה (IIR) והמרכז לנדל"ן וכלכלה עירונית. בית הספר לתואר שני במנהל עסקים נפתח בשנת 1955. בשנים שלאחר מכן נפתחו מסלולים גם ללימודי דוקטורט.
בשנת 1987, הדיקן העשירי של בית הספר, ריימונד מיילס, החל במסע משמעותי לגיוס תרומות. התרומות המרכזיות תרמו על ידי ולס פארגו והקרן של הנרי ג'יי קייזר. משפחת האס תרמה כ-15 מיליון דולרים, ולכן בית הספר קרוי על שמה. בסופו של דבר המבנים החדשים של בית הספר החלו להיבנות ב-1993 ונחנכו ב-1995
בשנת 2008 בית הספר עבר שיפוצים נוספים, והמבנים שלו היו המבנים האקדמיים הראשונים עם התקן האמריקאי לבנייה ירוקה LEED ונועדו להשיג אישור אפס פסולת עד קיץ 2018.
הערות שוליים

↑  "University of California at Berkeley – Haas School of Business". The Economist. נבדק ב-19 בדצמבר 2017. {{cite news}}:  (עזרה)
↑  "Business school rankings from the Financial Times – FT.com". rankings.ft.com. נבדק ב-15 בדצמבר 2018. {{cite web}}:  (עזרה)
↑  "Best B-Schools". Bloomberg Businessweek. 8 בנובמבר 2018. {{cite news}}:  (עזרה)
↑  "About Haas". University of California, Berkeley, Haas School of Business. 1998. נבדק ב-12 באפריל 2008. {{cite web}}:  (עזרה)
↑  See Cal.
↑  "UC Berkeley Gets $15 Million From Levi Strauss Owners for New School". Los Angeles Times. 18 במרץ 1989. {{cite web}}:  (עזרה)
↑  "Chou Hall, greenest building at Cal, opens for business (students) | Haas News". Haas News | Berkeley-Haas (באנגלית אמריקאית). 24 באוגוסט 2017. נבדק ב-19 בדצמבר 2017. {{cite news}}:  (עזרה)
| --- | --- |
בקרת זהויות :  NLI: 987007441394405171  GND: 10138538-9  ISNI: 0000 0001 2295 4284  LCCN: n90688048  VIAF: 147632308   WorldCat (עם VIAF): 147632308
אתחול אמצעי לאחסון נתונים

אתחול (או פרמוט, מלשון format) הוא תהליך הכנת אמצעי לאחסון נתונים מסוים (כגון דיסקט, דיסק קשיח או זיכרון הבזק) או מחיצה לשימוש. בפעולה זו כותב המחשב את מערכת הקבצים שנבחרה לתוך אמצעי האחסון. במקרים רבים האתחול משמש למחיקת מערכת הפעלה קיימת, או את כל הנתונים אשר קיימים באותו הכונן. למעשה, האתחול אינו דריסה של המידע שבתוך המחיצה או התקן האחסון, אלא מחיקה של מערכת הקבצים הכוללת את רישום הקבצים שבה. מסיבה זו, במקרים רבים ניתן להשתמש בכלים מתקדמים על מנת לשחזר חלקים מהנתונים בכונן שעבר אתחול, כל זמן שלא נכתבו על ההתקן או המחיצה נתונים אחרים.
קיימות מספר דרכים לפקוד על המחשב לבצע אתחול. חלקם דרך ה-BIOS או דרך פקודה פשוטה ב-DOS. תחת מערכת חלונות ניתן לבצע אתחול דרך חלון שורת הפקודה, דרך מאפייני הכונן (אם המחיצה אינה מחיצת מערכת) או בעזרת דיסק התקנה של חלונות.
אתחול אפשרי גם דרך תקליטון אשר הוכן מראש, הכולל מערכת הפעלה אשר נטענת בעליית המחשב ומכילה כלי אתחול. לדיסקים אלו מוכנסים לרוב גם כלים ועזרים שונים המסייעים בשחזור מערכת הפעלה הקודמת, או מסייעים בהתקנה של מערכת הפעלה חדשה.
אתחול ברמה נמוכה

אתחול ברמה נמוכה (אנגלית: Low level formatting) הוא השלב האחרון בתהליך ההכנה הפיזי של אמצעי לאחסון נתונים דיגיטלי (בעיקר דיסק קשיח) והפיכתו לכשיר לקליטת נתונים לוגיים.
בשונה מאתחול רגיל הרושם את מערכת הקבצים הלוגית על ההתקן (דבר המאפשר להתקן לתקשר עם מערכת ההפעלה), הרי שאתחול ברמה נמוכה נעשה בדרך כלל עוד במפעל, ומטרתו היא רישום של ארבעת מאפייני הכתובת הפיזית: מקטעים, צילינדרים, ומסלולים על פני החומר המגנטי.
הדיסקים הקשיחים הראשונים שיוצרו על ידי חברת IBM דרשו ביצוע אתחול ברמה נמוכה על ידי משתמש הקצה. ערכות שבבי BIOS מסוימות הכילו אופציה לביצוע אתחול ברמה נמוכה עד לראשית שנות ה-90. בדיסקים קשיחים רבים הייתה קיימת פקודה מובנית (50h) בערכת השבבים שלהם, שניתנה לביצוע מתוך מערכת ההפעלה הלוגית. בדיסקים קשיחים חדשים יותר, אופציה זו אינה נתמכת, אך קיימת אפשרות לביצוע אתחול ברמה נמוכה על ידי תוכנות מיוחדות, דבר הנעשה במעבדות מחשבים כאמצעי לתיקון סקטורים פגומים שאינם פגומים פיזית.
מחיקת החומר הכתוב מהדיסק הקשיח במהלך ביצוע אתחול ברמה נמוכה היא בלתי הפיכה ואינה ניתנת לשחזור. כאשר מגיעים לאתחל, צריך לוודא שישנו אחסן אתחול מתאים שמשם מגדירים את האתחול, ויש באפשרות האתחול לא רק להתחיל מההתחלה אלא אפילו רק לתקן את מערכת הקבצים ולהשלים את הקבצים הפגומים.
בילבורד הוט 100 (2020)

"Blinding Lights" של דה ויקנד שהה בראש המצעד במשך 4 שבועות, הגיע למקום הראשון במצעד השנתי ושבר את השיא של מרבית השבועות בחמישייה ובעשירייה הראשונה של בילבורד הוט 100 בכל הזמנים. בנוסף, הוא השיר המצליח בכל הזמנים בתולדות המצעד.
זוהי רשימה של השירים שדורגו במקום הראשון בארצות הברית במהלך שנת 2020. השירים המובילים ביותר בארצות הברית מדורגים במצעד בילבורד הוט 100, שמפורסם על ידי מגזין בילבורד. הנתונים נאספים על ידי Luminate Data בהתבסס על צריכה רב-מטרית כפי שהיא נמדדת במכירות המתבססות על כמה פרמטרים: עותקים פיזיים ודיגיטליים, השמעות בתחנות הרדיו שבארצות הברית, והשמעות בשירותי הזרמת מוזיקה מקוונים. בנוסף לכך, מתפרסם המצעד באופן קבוע כבר ביום שלישי של כל שבוע, באתר בילבורד הרשמי.
במהלך 2020, 20 סינגלים הגיעו למקום הראשון במצעד, מה שהפך את 2020 לשנה עם מספר הסינגלים הגדול ביותר שהגיעו למקום הראשון מאז 1991. בנוסף שני סינגלים נוספים, "All I Want for Christmas Is You" של מריה קארי ו-"Circles" של פוסט מאלון, הגיעו כל אחד למקום הראשון כבר בשנת 2019.
סך הכל 25 אמנים הגיעו לראש המצעד בשנת 2020, ו-13 מהם הגיעו למקום הראשון לראשונה בקריירה שלהם: רודי ריץ', קיד קאדי, דוג'ה קאט, ניקי מינאז', מייגן די סטליון, דה-בייבי, 6ix9ine, הארי סטיילס, BTS, מ.י.ה, ג'אוש 685, איאן דיור ו-24kGoldn.
אריאנה גרנדה ו-BTS הם האמנים היחידים עם שלושה סינגלים שהגיעו למקום הראשון.
"The Box" של רודי ריץ' שהה במקום הראשון במשך הכי הרבה זמן - 11 שבועות רצופים, ואילו "Blinding Lights" של דה ויקנד היה השיר המצליח ביותר של השנה ואף בכל הזמנים של מצעד הבילבורד.
רודי ריץ' הגיע השנה לראשונה לראש המצעד עם שני סינגלים "The Box" ו-"Rockstar" ובילה את מרבית השבועות בראש המצעד בשנת 2020 - 18 שבועות.
לראשונה מאז 1990 שישה שירים שונים הגיעו למקום הראשון בשישה שבועות רצופים, החל מ-9 במאי 2020 עם השיר "The Scotts" של דה סקוטס (טראוויס סקוט וקיד קאדי), ועד ל-13 ביוני 2020 עם הסינגל "Rockstar " של דה בייבי ורודי ריץ'. בילבורד הדגיש את כמות הסינגלים הבלתי רגילה הזו למקום הראשון בטבלה, וציין מספר סיבות לתופעה זו - רמיקסים, פעילויות מאורגנות של קנייה/סטרימינג של מעריצים והוצאה של עותקים פיזיים רבים לאספנות (תקליטורים וויניל) וחבילות מאת אמנים לעודד את המעריצים שלהם לרכוש מספר עותקים של שיר. זה הפך את מצעד הבילבורד ל"מקדם שבוע ראשון יותר מהרגיל", והסביר את הירידה ביחידות המכירות של שיר לאחר שהגיע לשיא במקום הראשון. ביולי 2020, בילבורד הודיע כי המצעד לא יאפשר יותר לדווח על מכירות של חבילות פיזיות/דיגיטליות (סינגלים פיזיים עם הורדות דיגיטליות) כמכירות דיגיטליות, שהיא מנהג "נפוץ" בתעשייה של לא לייצר ולשלוח את הווינילים, תקליטורים ועותקים הפיזיים אחרים לצרכנים במשך שבועות או חודשים, אלא הפיכת ההורדה הדיגיטלית המצורפת לניתנת למימוש מיידי. זוהי טקטיקה המשמשת בדרך כלל אמנים כדי להגביר את מיקומם במצעד; בילבורד הודיעה כי הסינגלים הפיזיים הללו ייספרו כאשר הם נשלחים לצרכן, מה שיהפוך את הטקטיקה ללא מועילה.
קארדי בי הגיעה למקום הראשון עם "WAP", והפכה לראפרית הראשונה שהגיעה למקום הראשון עם ארבעה סינגלים בעשורים שונים.
שנת 2020 גם שברה את השיא לשנה הקלנדרית עם מרבית הופעות הבכורה במקום הראשון במצעד, עם שנים עשר שירים שהופיעו בראש המצעד.
היסטוריית המצעד

| --- | --- |
†: השיר הנמכר ביותר בשנת 2020
| --- | --- |
: הופעת בכורה במקום הראשון
| מספר | תאריך | שיר | אמנ/ית | מקור |
| --- | --- | --- | --- | --- |
| 1095 | 4 בינואר | "All I Want for Christmas Is You" | מריה קארי |  |
| מחדש | 11 בינואר | "Circles" | פוסט מאלון |  |
| 1096 | 18 בינואר | "The Box" | רודי ריץ' |  |
| 1096 | 25 בינואר | "The Box" | רודי ריץ' |  |
| 1096 | 1 בפברואר | "The Box" | רודי ריץ' |  |
| 1096 | 8 בפברואר | "The Box" | רודי ריץ' |  |
| 1096 | 15 בפברואר | "The Box" | רודי ריץ' |  |
| 1096 | 22 בפברואר | "The Box" | רודי ריץ' |  |
| 1096 | 29 בפברואר | "The Box" | רודי ריץ' |  |
| 1096 | 7 במרץ | "The Box" | רודי ריץ' |  |
| 1096 | 14 במרץ | "The Box" | רודי ריץ' |  |
| 1096 | 21 במרץ | "The Box" | רודי ריץ' |  |
| 1096 | 28 במרץ | "The Box" | רודי ריץ' |  |
| 1097 | 4 באפריל | "Blinding Lights" † | דה ויקנד |  |
| 1097 | 11 באפריל | "Blinding Lights" † | דה ויקנד |  |
| 1098 | 18 באפריל | "Toosie Slide" | דרייק |  |
| מחדש | 25 באפריל | "Blinding Lights" † | דה ויקנד |  |
| מחדש | 2 במאי | "Blinding Lights" † | דה ויקנד |  |
| 1099 | 9 במאי | "The Scotts" | דה סקוטס (טרוויס סקוט וקיד קאדי) |  |
| 1100 | 16 במאי | "Say So" | דוג'ה קאט וניקי מינאז' |  |
| 1101 | 23 במאי | "Stuck with U" | אריאנה גרנדה וג'סטין ביבר |  |
| 1102 | 30 במאי | "Savage" | מייגן די סטליון וביונסה |  |
| 1103 | 6 ביוני | "Rain on Me" | ליידי גאגא ואריאנה גרנדה |  |
| 1104 | 13 ביוני | "Rockstar" | דה בייבי ורודי ריץ' |  |
| 1104 | 20 ביוני | "Rockstar" | דה בייבי ורודי ריץ' |  |
| 1105 | 27 ביוני | "Trollz" | 6ix9ine וניקי מינאז' |  |
| מחדש | 4 ביולי | "Rockstar" | דה בייבי ורודי ריץ' |  |
| מחדש | 11 ביולי | "Rockstar" | דה בייבי ורודי ריץ' |  |
| מחדש | 18 ביולי | "Rockstar" | דה בייבי ורודי ריץ' |  |
| מחדש | 25 ביולי | "Rockstar" | דה בייבי ורודי ריץ' |  |
| מחדש | 1 באוגוסט | "Rockstar" | דה בייבי ורודי ריץ' |  |
| 1106 | 8 באוגוסט | "Cardigan" | טיילור סוויפט |  |
| 1107 | 15 באוגוסט | "Watermelon Sugar" | הארי סטיילס |  |
| 1108 | 22 באוגוסט | "WAP" | קארדי בי ומייגן די סטליון |  |
| 1108 | 29 באוגוסט | "WAP" | קארדי בי ומייגן די סטליון |  |
| 1109 | 5 בספטמבר | "Dynamite" | BTS |  |
| 1109 | 12 בספטמבר | "Dynamite" | BTS |  |
| מחדש | 19 בספטמבר | "WAP" | קארדי בי ומייגן די סטליון |  |
| מחדש | 26 בספטמבר | "WAP" | קארדי בי ומייגן די סטליון |  |
| מחדש | 3 באוקטובר | "Dynamite" | BTS |  |
| 1110 | 10 באוקטובר | "Franchise" | טרוויס סקוט, יאנג ת'אג ומ.י.ה |  |
| 1111 | 17 באוקטובר | "Savage Love (Laxed – Siren Beat)" | ג'אוש 685 וג'ייסון דירולו |  |
| 1112 | 24 באוקטובר | "Mood" | 24kGoldn ואיאן דיור |  |
| 1112 | 31 באוקטובר | "Mood" | 24kGoldn ואיאן דיור |  |
| 1113 | 7 בנובמבר | "Positions" | אריאנה גרנדה |  |
| מחדש | 14 בנובמבר | "Mood" | 24kGoldn ואיאן דיור |  |
| מחדש | 21 בנובמבר | "Mood" | 24kGoldn ואיאן דיור |  |
| מחדש | 28 בנובמבר | "Mood" | 24kGoldn ואיאן דיור |  |
| 1114 | 5 בדצמבר | "Life Goes On" | BTS |  |
| מחדש | 12 בדצמבר | "Mood" | 24kGoldn ואיאן דיור |  |
| מחדש | 19 בדצמבר | "All I Want for Christmas Is You" | מריה קארי |  |
| 1115 | 26 בדצמבר | "Willow" | טיילור סוויפט |  |
ראו גם

בילבורד הוט 100 (2020 ואילך)